بسم الله الرحمن الرحيم الحمد لله رب العالمين والصلاة والسلام على نبينا محمد وعلى آله وصحبه ومن اتبع هداه الى يوم الدين الحديث الخامس والعشرون عن ابي ذر رضي الله عنه ان اناسا من اصحاب رسول الله صلى الله عليه وسلم قالوا للنبي صلى الله عليه وسلم
يا رسول الله ذهب اهل الدسور بالاجور يصلون كما نصلي ويصومون كما نصوم ويتصدقون بفضول اموالهم قال صلى الله عليه وسلم اوليس قد جعل الله لكم مات الصدقون او ما تصدقون
ان بكل تسبيحة صدقة وكل تكبيرة صدقة وكل تحميدة صدقة وكل تهليلة صدقة وامر بمعروف صدقة ونهي عن منكر او عن المنكر صدقة وفي بضع احدكم صدقة قالوا يا رسول الله ايأتي احدنا شهوته ويكون له فيها اجر
قال ارأيتم لو وضعها في الحرام اكان عليه وزر فكذلك اذا وضعها في الحلال كان له اجر رواه مسلم. قال قال ابن رجب رحمه الله في هذا الحديث دليل على ان الصحابة كانوا يحزنون على ما يتعذر عليهم فعله من الخير مما يقدر عليه غيرهم
يعني ايه قال الشيخ في التعليق تحت قال الموفق من ينظر الى من فوقه في امر دينه ليزداد والى من تحته في امر دنياه ليقنع انا موفق لكلام النبي صلى الله عليه وسلم
لا تنظروا الى من هو فوقكم وانظروا الى من هو دونكم ذلك ذلك اجدر الا تزدروا نعمة ربكم عليكم يعني ده في امر الدنيا في امر الدنيا الانسان العاقل لما لما يجي يبص حواليه كده على الناس
ينظر الى من هو دونه في الدنيا لان هو لو فضل يبص للناس اللي اعلى منه في الدنيا هو هيحتقر النعم اللي عنده لكن في امر الدين الصحابة كان نظرهم للاعلى
يعني هنا اشوف اصلا قصة الحديس ابو ذر رضي الله عنه بيقول ان اناسا من اصحاب رسول الله صلى الله عليه وسلم قالوا للنبي صلى الله عليه وسلم يا رسول الله ذهب اهل الدسور بالاجور
يعني ناس جايين زعلانين زعلانين ليه عندهم مشكلة ليه عندهم مشكلة علشان الناس الاغنياء خدوا الاجر كله يعني هو مش عنده مشكلة علشان هو غني ومعه فلوس ان الشخص اللي هو يعني بيغبطه
هو بيغبطه علشان الغنى لمجرد الغنى. هي مش دي الازمة هي الازمة ان هو معه فلوس يعمل اعمال صالحة احنا كفقراء مش عارفين نعملها فاهمين المشاعر دي اللي هو انا زعلان عشان مش معي فلوس. ايوا زعلان عشان مش معك فلوس ليه
لو كان معك فلوس هتعمل بها ايه هو الصحابي زعلان علشان هو عايز فلوس والفلوس دي عايز يعمل بها اعمال صالحة هو مش قادر يعملها دلوقتي عايز يتصدق ويعتق رقاب ويحج ويعتمر ويخرج المال في سبيل الله هو مش مش عارف يعمل ده
فزعلان فقالوا راحوا يشتكوا للنبي عليه الصلاة والسلام يعني مش بيشتكي ان ربنا سبحانه وتعالى مثلا قدر عليه آآ هذا الفقر مثلا او ان هو يعني معترض على على فعل الله سبحانه وتعالى؟ لا
مش دي المشكلة ومش المشكلة ان هو بيحسد الانسان الغني هو عايز يوصل لاعلى الدرجات وشايف ان في اعمال صالحة الاعمال دي انا مش هعرف اوصل لها غير لما يكون معي فلوس
فاهمين الفكرة فقالوا يا رسول الله ذهب اهل الدثور بالاجور شوف اصلا الكلمة نفسها يعني جايين بيشتكوا يا رسول الله الناس الاغنيا خدوا خدوا الاجر كله يصلون كما نصلي ويصومون كما نصوم
ويتصدقون بفضول اموالهم هيجي رواية تانية دلوقتي فقال صلى الله عليه وسلم اوليس قد جعل الله لكم ما تصدقون وذكر صلى الله عليه وسلم ان في انواع من الصدقات هم الصحابة مش واخدين بالهم منها
من الانواع دي قال قال الشيخ وفي هذا الحديث ان الفقراء ربطوا اهل الدسور والدثور هي الاموال بما يحصل لهم من اجر الصدقة باموالهم فدلهم النبي صلى الله عليه وسلم على صدقات يقدرون عليها وده
ساعة الشرع ورحمة النبي عليه الصلاة والسلام بامته ان ده واحد صادق جي هو زعلان علشان مش معه فلوس علشان هو نفسه يبقى معه فلوس علشان يعمل اعمال صالحة ويدخل في اعلى درجات الجنة
فالنبي عليه الصلاة والسلام دله على عمل قال له اه في صدقات انت ممكن تعملها شرع واسع وفي الصحيحين عن ابي صالح عن ابي هريرة رضي الله عنه ان فقراء المهاجرين اتوا النبي صلى الله عليه وسلم
وقالوا ذهب اهل الدثور بالدرجات العلى والنعيم المقيم دي الرواية اللي في الصفحة اللي بعدها قالوا ذهب اهل الدثور بالدرجات العلى والنعيم المقيم فقال صلى الله عليه وسلم وما ذاك؟ انا عايزكم تتخيلوا كده
النبي عليه الصلاة والسلام لقى الناس داخلة بتشتكي طب الشكوى ايه قالوا ذهب اهل الدسور بالدرجات العلى والنعيم المقيم. طب هم خدوا يعني ادوا ايه حاجة في الدنيا يتكلموا عن نعيم الدنيا
او يتكلموا عن حاجة تانية خالص قال وما ذاك قالوا يا رسول الله يصلون كما نصلي ويصومون كما نصوم ويتصدقون ولا نتصدق ويعتقون ولا نعتق هي دي مشكلتنا دلوقتي ان هم بيعملوا اعمال احنا مش عارفين نعملها
فقال صلى الله عليه وسلم افلا اعلمكم شيئا تدركون به من قد سبقكم وتسبقون به من بعدكم ولا يكون احد افضل منكم الا من صنع مثل ما صنعتم النبي عليه الصلاة والسلام
اراد ان هو يعني يهون عليهم الامر صلى الله عليه وسلم فقال لهم انا اعلمكم حاجة افلا اعلمكم شيئا تدركون به من قد سبقكم. لو حد سبقك في طريق ربنا سبحانه وتعالى انا هقول لك على حاجات الحاجات دي لو انت عملتها تسبق
وتسبقون به من بعدكم ولا يكون احد افضل منكم الا من صنع مثل ما صنعتم؟ فقالوا بلى. بلى يا رسول الله. ايوة احنا عايزين ده قال تسبحون وتكبرون وتحمدون دبر كل صلاة ثلاثا وثلاثين مرة
النبي عليه الصلاة والسلام قال لهم على ايه على الذكر بعض الصلوات قال ابو صالح الراوي فرجع فقراء المهاجرين الى رسول الله صلى الله عليه وسلم فقالوا سمع اخواننا اهل الاموال بما فعلنا ففعلوا مثله. طب نعمل ايه بقى
فقال صلى الله عليه وسلم ذلك فضل الله يؤتيه من يشاء ذلك فضل الله يؤتيه من يشاء هنا نرجع بقى للرواية التانية اللي هي اللي معنا اصلا اللي اختارها الامام النووي رحمه الله
قال اوليس قد جعل الله لكم ما تصدقون يعني هم بيقولوا يصلون كما نصلي ويصومون كما نصوم لان دي اعمال بيشترك فيها الغني والفقير لكن هم بيسبقوه في الصدقات يتصدقون ولا نتصدق ويعتقون الرقاب يعني ولا نعتق
فقال اوليس قد جعل الله لكم ما تصدقون؟ يعني ربنا سبحانه وتعالى جعل لكم ايها الفقراء صدقة ان بكل تسبيحة صدقة وكل تكبيرة صدقة وكل تحميدة صدقة وكل تهليلة صدقة. يعني سبحان الله
والحمد لله ولا اله الا الله والله اكبر دي صدقات قال وامر بمعروف صدقة ونهينا عن المنكر صدقة. وفي بضع احدكم صدقة كل الصدقات دي يستطيع الفقير ان هو يفعلها
قالوا يا رسول الله ايأتي احدنا شهوته ويكون له فيها اجر قال ارأيتم لو وضعها في الحرام اكان عليه وزر فكذلك اذا وضعها في الحلال كان له اجر قال قال ابن رجب ومعنى هذا
ان الفقراء ظنوا الا صدقة الا بالمال وهم عاجزون عن ذلك فاخبرهم صلى الله عليه وسلم ان جميع انواع فعل المعروف والاحسان صدقة. وده احنا هنا عايزين نوسع مفهوم الصدقة
نرجع للصفحة اللي بعدها تعليق ابن رجب بعد الحديث وهو يقول رحمه الله ان الفقراء ظنوا الا صدقة الا بالمال وهم عاجزون عن ذلك ما فيش فلوس فاخبرهم صلى الله عليه وسلم
ان جميع انواع فعل المعروف والاحسان صدقة. فركزوا بقى قال والصدقة بغير المال نوعان. يبقى احنا عندنا صدقة بالمال وصدق بغير المال الصدقة بغير المال نوعين قال احدهما ما فيه تعدية الاحسان الى الخلق
يعني ايه تعدية الاحسان؟ يعني الاحسان يتعدى الى الناس فيكون صدقة عليهم هو ده مش في الفلوس بس؟ لا ده بيقول لك كمان ايه؟ وربما كان افضل من الصدقة بالمال
ده زي ايه زي التعليم تعليم العلم زي النصح الامر بالمعروف والنهي عن المنكر حد يستشيرك مستشار مؤتمن فتشير عليه بخير فكل ده من الصدقات ان انت تعين الانسان على حاجة
ان انت تدل انسان على على طريق فقال ابن رجب رحمه الله وهذا كالامر بالمعروف والنهي عن المنكر فانه دعاء الى طاعة الله وكف عن معاصيه وده من اعظم الصدقات
يعني ممكن تدي لواحد فلوس او ممكن ان انت تنصحه نصيحة تأمره بالمعروف وتنهاه عن المنكر فبسبب النصيحة ينجو من النار ويفوز بالجنة فيبقى انت هو في اعظم من ان انت ان انت نفعته نفع زي ده
قال وذلك خير من النفع بالمال ان هو ان انت تدعوه الى الطاعة فيفعل الطاعة ويكف عن المعصية ده ده افضل خير من النفع بالمال وكذلك تعليم العلم النافع واقراء القرآن. يعني انت مش عارف ان انت تتصدق. ما فيش فلوس
ايه المانع ان دلوقتي الشباب ان انت تتعلم القرآن وتحتسب جزء من الوقت ان انت تحفز مثلا الاطفال الصغيرين اذا صدقة انا بتصدق انا مش معي فلوس اتصدق لكن انا هشوف
انا ايه اللي اقدر ابذله صدقة نفع متعدي للناس علشان ادخل في الحديس ده قال وازالة الاذى عن الطريق والسعي في جلب النفع للناس ودفع الاذى عنهم الاصلاح بين الناس
وكذلك الدعاء للمسلمين والاستغفار لهم يعني انا مش لاقي ان انا اتصدق وما عنديش علم ان انا اعلم الناس ومش عارف ان انا انصح ولا امر بالمعروف ولا انهى عن منكر
اعمل ايه؟ ادعي للناس اتذكر اخواني بالدعاء واقعد كده ارفع ايدي وادعي يا رب يا رب اهدي فلان. يا رب اهدي اخي يا رب اهدي اختي يا رب اهدي ابي
يا رب يسر لفلان امر الزواج يا رب وسع رزق فلان وقاعد ادعي للناس بتصدق يعني فاهمين هنا مفهوم الصدقة بيوسع ازاي قال يبقى هنا تاني احنا قلنا ان الصدقة في نوعين صدقة بالمال وصدقة بغير المال. الصدقة بغير المال فيها نوعين
النوع الاول النوع الاول اللي فيها تعدية تتعدى للغير هي من غير المال لكن بتتعدى زي ايه زي تعليم العلم وزي الامر بالمعروف والنهي عن المنكر زي النصيحة زي الاصلاح بين الناس زي اقراء القرآن
لتعليم العلم النافع ازالة الاذى عن الطريق وهكذا قال ومن انواع الصدقة كف الاذى عن الناس لا صدقة. يعني لو انت مش عارف تعمل اي حاجة خالص من الحاجات دي
ولا حتى قلبك جايبك ان انت تقعد تدعي للناس اقل شيء تتصدق به على الناس وعلى المجتمع ان انت تعمل ايه ان انت تكف اذاك امسك لسانك ما تأذيش حد بالكلام صدقة دي صدقة
قال عن ابي ذر رضي الله عنه قال قلت يا رسول الله اي الاعمال افضل احنا بس عايزين نركز يا جماعة ان نشوف الصحابة اه يعني الحديس الاول ان هم جايين مشغولين بقصة
اه مين اللي هيسبق في الاعمال؟ والنبي عليه الصلاة والسلام يقول لهم انا هقول لكم على عمل اه افلا اعلمكم شيئا تدركون به من؟ قد سبقكم وتسبق به من بعدكم ولا يكون احد افضل منكم الا من صنع مثل ما صنعتم؟ قالوا ايوة احنا عايزين ده
احنا عايزين نسبق فهل احنا عندنا الهم ده اللي هو ابو ذر ييجي يقول له يا رسول الله اي العمل؟ اي الاعمال افضل انا عايز اعرف ايه احسن عمل اه ربنا سبحانه وتعالى يرضى عني بسببه
اي الاعمال افضل؟ قال الايمان بالله والجهاد في سبيله قلت فاي الرقاب افضل قال انفاسها عند اهلها يعني كل ما الرقبة دي تكون غالية وقيمة انفاسها عند اهلها واكثرها ثمنا
قلت فان لم افعل طيب انا ما عنديش مال ان انا اعتق رقبة نفيسة وغالية ما عنديش المال ده قلت فان لم افعل قال تعين صانعا او تصنع لاخرق ان انا اعين الناس
قلت يا رسول الله ارأيت ان ضعفت عن بعض العمل؟ طيب لو انا ايه خلاص حتى مش قادر ان انا اعين الناس. مش قادر اعمل ده. لا معي فلوس ولا قادر ان انا اتصدق
بالمجهود واعانة الناس قال صلى الله عليه وسلم تكف شرك عن الناس فانها صدقة ووالله كتير مننا محتاج الكلام ده ان انت محتاج ايه تسمع الكلمة دي؟ تكف شرك عن الناس فانها صدقة
ارحم الناس شوية من من شرك من لسانك تكف شرك عن الناس فانها صدقة. انت تحتسب كده ان انت نازل النهاردة هتتصدق عن الناس. هتتصدق على الناس بايه تتصدق على الناس وتتصدق على المجتمع ان انت تمسك لسانك
ان انت ما تغضبش حد ان انت ما تزلمش حد. ان انت ما تأذيش حد دي صدقة قال وقد صح الحديث بان نفقة الرجل على اهله صدقة يعني نفقة واجبة
وفي صحيح مسلم عن ابي هريرة عن النبي صلى الله عليه وسلم قال دينار انفقته في سبيل الله ودينار انفقته في رقبة ودينار تصدقت به على مسكين ودينار انفقته على
اهلك افضلها الذي انفقته على اهلك وده طبعا المعنى ده في احاديث وذكر ذكر بعضها قال وفي هذا المعنى احاديث كثيرة يطول ذكرها. وفي الصحيحين عن انس رضي الله عنه عن النبي صلى الله عليه وسلم قال
ما من مسلم يغرس غرسا او يزرع زرعا فيأكل منه انسان او طير او دابة الا كان له صدقة يعني مفهوم الصدقات اوسع من التصور بتاعنا ولذلك هنا النبي عليه الصلاة والسلام قال وفي بضع احدكم صدقة
كناية عن الجماع. فقالوا يا رسول الله ايأتي احدنا شهوته ويكون له اجر يعني ازاي الانسان يتمتع بالشهوة الحلال وفي نفس الوقت ياخد حسنات يعني احيانا احنا بيبقى عندنا تصور
ان علشان اخد حسنات لازم تكون حاجة اه مخالفة الشهوة مخالفة لهوى النفس لا في حاجات كتير ربنا سبحانه وتعالى رتب عليها ثواب وهي موافقة لهوى النفس وموافقة للشهوة يعني انت الانسان يقضي الشهوة
ان هو مسلا يرحم اولاده ينفق على اولاده ينفق على آآ اهل بيته على زوجه يوسع على نفسه يروح يعمل عمرة كاين نفس الانسان تحبه يعني مين ما يحبش ان هو يروح يقعد مسلا يقعد في مكة ويطوف اه حول البيت. قال تعالى فاجعل افئدة من الناس تهوي اليه
نفسك بتحب دوت ومع ذلك تثاب تاخد حسنات وفي حاجات تانية ودي بقى بيكون اجرها اعظم ان فيها اه امر مخالف لهوى النفس انت بتقدم الحاجة اللي ربنا بيحبها على الحاجة اللي انت بتحبها
تقدم الطاعة وكلام النبي عليه الصلاة والسلام على هواك. اه ده هيكون الاجر بتاعها مختلف ان اه تصدق وانت صحيح شحيح تأمل الغنى وتخشى الفقر. لا هنا الصدقة دي ايه
لا ومختلفة مختلفة يعني اه تاخد اجر على الانفاق على اهلك وعلى زوجتك. ماشي لكن الانفاق ده اه اه تساب عليه كل حاجة. لكن النفقة التانية اللي انت بقى ايه؟ مش لاقي
ويجي واحد محتاج وانت عارف ان هو في ضائقة وانت خلاص يعني فلوس على القد تتصدق وانت ايه صحيح شحيح يعني مش في مش انت بتموت مسلا فعايز بقى ايه او عندك مرض فبتتصدق علشان تخف
عشان ربنا يشفيك او خلاص انت عارف ان انت كده كده ميت فبتتصدق قبل ما تموت علشان تعمل عمل صالح لا ده انت صحيح وشحيح يعني خلاص يعني مقبل كمان على الدنيا
وعايز وانا محتاج الفلوس دي انا اولى بها قال تخشى الفقر وتأمل الغنى لا هنا هنا الصدقة دي ايه؟ مختلفة فالصحابة سألوا قالوا يا رسول الله ايأتي احدنا شهوته ويكون له اجر
يعني ازاي الانسان يعمل حاجة نفسه بتحبها وفيها شهوة وفيها متعة ومع ذلك يثاب احنا فاهمين غير كده فاهمين ان عشان ناخد حسنات لازم تكون حاجة مخالفة للنفس وقال فقال صلى الله عليه وسلم
ارأيتم لو وضعها في الحرام اكان عليه وزر وده من ادلة العلماء على القياس استنباط العلماء ان ده النبي عليه الصلاة والسلام هنا عمل قياس قال ارأيتم لو وضعها في الحرام؟ اكان عليه وزر
مش هو لو وقع في الفاحشة عليه وزر طبعا عليه وزر عمل كبيرة من اكبر الكبائر. قال فكذلك لو وضعها في الحلال كان له اجر طيب ده ايه؟ ده النوع الاول
ماشي؟ النوع التاني بقى وده هنا في الكتاب معنا قال النوع الثاني من الصدقة التي ليست مالية يعني احنا قلنا في تاني نوعين من الصدقة صدقة بالمال وصدقة بغير المال
الصدقة بغير المال نوعين منها صدقة متعدية. يعني الاحسان يتعدى الى الغير. ومنها صدقة قاصرة على النفس قال ما نفعه قاصر على فاعله؟ زي ايه؟ زي الذكر انت عايز دلوقتي قاعد كده عايز تروق على نفسك. تتصدق على نفسك
تعمل ايه تذكر ربنا سبحانه وتعالى دي صدقة على النفس لما تقعد تقول سبحان الله والحمد لله ولا اله الا الله والله اكبر وتصلي على النبي عليه الصلاة والسلام وتستغفر
كل انواع الذكر المطلق هي صدقة على النفس يدخل ده نوع من انواع الصدقة لان انت انت بسبب الذكر تنجو من عذاب الله وتكون في اعلى الدرجات عند الله سبحانه وتعالى
فدي من اعظم الصدقات على النفس ان انا اعمل عمل انا بتصدق على النفس دي يعني انا انقذ النفس دي من النار وقال ما نفعه قاصر على فاعله كأنواع الذكر؟ قال ولم يذكر الصلاة والصيام والحج والجهاد انه صدقة
لانه انما ذكر ذلك جوابا لسؤال الفقراء الذين سألوه عما يقاوم تطوع الاغنياء باموالهم. يعني هو ابن رجب رحمه الله بيقول ان اي ماء الصدقة والعمرة والحج والجهاد والصيام آآ ما هو ده صداقات برضو بنفس المفهوم اللي احنا وسعناه دلوقتي ده
لكن هو بيقول هو لم يذكر صلى الله عليه وسلم في جوابه الحج والجهاد لان هم اصلا ايه هم مش معهم فلوس يحجوا مثلا. هو بيسأل على حاجة وهو فقير فبيسأل على حاجة تعادل
تعادل وتقاوم تطوع تنفل الاغنياء قال انما ذكر ذلك جوابا لسؤال الفقراء الذين سألوه عما يقاوم وتطوع الاغنياء باموالهم. واما الفرائض فقد كانوا كلهم مشتركين فيها. يعني هم اصلا كلهم بيصلوا
هم كلهم لما بيجي وقت الجهاد بيجاهدوا مع النبي عليه الصلاة والسلام هم كلهم لما آآ النبي عليه الصلاة والسلام بيخرج بيخرج للحج يخرجوا معه لكن التفاوت هنا في ايه؟ بسبب الفلوس
ناس معها اموال فبتنفق تتصدق وتعتق قال وقد تكاثرت النصوص بتفضيل الذكر على الصدقة وغيرها من الاعمال كما في حديث ابي الدرداء عن النبي صلى الله عليه وسلم قال الا انبئكم بخير اعمالكم
وازكاها عند مليككم وارفعها في درجاتكم يا سلام وخير لكم من انفاق الذهب والفضة وخير لكم من ان تلقوا عدوكم فتضربوا اعناقهم ويضربوا اعناقكم قالوا بلى يا رسول الله قال ذكر الله عز وجل او ذكر الله جل جلاله
اخرجه الامام احمد والترمذي قال وفي المعنى احاديث اخر متعددة وفي المعنى احاديث اخرى متعددة وانا انصحكم آآ بكتاب تقريب شعب الايمان تقريب شعب الايمان الامام البيهقي اه للشيخ عبدالمنعم مطاوع
هو شعبة الايمان كتاب الاصل التقريب ده مختصر اللي يقدر يعني يشتري الكتاب او كده وذكر فيه باب هو بيذكر فيه شعب الايمان يعني مثلا تعرفوا حديث الايمان بضع وستون او بضع وسبعون شعبة
افضلها قول لا اله الا الله وادناها اماطة الاذى عن الطريق والحياء شعبة من الايمان من شعب الايمان. فالايمان بيهقي جمع شعب الايمان دي يعني آآ بعد الامام الحريمي رحمه الله البيهقي جمع حاول اجتهد ان هو يجمع شعب الايمان
فمسلا من شعب الايمان مسلا اه اكرام الضيف لقول النبي صلى الله عليه وسلم اه من كان يؤمن بالله واليوم الاخر فليكرم ضيفه. مثلا يعني ويزكر بقى شعب الايمان. ازاي ايه الاعمال القلبية
والاعمال اللي بالجوارح اللي بتكون سبب في زيادة الايمان. شعب الايمان فذكر منها من شعب الايمان آآ حب الله عز وجل وذكر في الباب تكلم كلام جميل جدا عن الذكر
عن ذكر الله عز وجل واورد فيه اثار وده لعل ان شاء الله ان احنا يبقى لنا ان شاء الله موعد مع الكتاب يعني نقرأه وهو يعني آآ يعني ممكن ياخد وقت شوية لكن هو كتاب جميل